**Noua strălucire**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când hoardele de negre daravele

vor năvăli la temelia ta,

și te-or desface-n pulbere de stele,

La moara vieții te voi astepta.

Te voi culege-n tolba de iubire

ca să te port la margine de vis,

Te-oi recompune doar din amintire,

dar nu vei fi trecutului un bis.

Te voi schimba în fiece celulă

În fiece nucleu voi opera,

Voi rezecta a deznădejdii hulă

ce te-a învelit cu frica de-a lupta.

Te voi clădi cum nu ai fost vreodată

lipită intrinsec cu un liant

ce-l voi găsi în dragostea curată

pe care ți-o ofer mirobolant.

Indestructibil îmi va fi amorul,

Indestructibil te voi reclădi!

Și de-or căta să-ți puie iarăși storul

pe-a ta lumina ce va răsădi,

Vei străluci fără să prinzi de știre

mult mai bogată, așa cum am vrut,

cum te-am compus: drept unica iubire,

c-un Soare de speranță-n conținut.